CELEX: 62012CN0016
Language: sk
Date: 2012-01-13 00:00:00
Title: Vec C-16/12: Návrh na začatie prejudiciálneho konania, ktorý podal Gyulai Törvényszék (Maďarsko) 13. januára 2012 — HERMES Hitel és Faktor Zrt./Nemzeti Földalapkezelő Szervezet

28.4.2012   
            
            
               SK
            
            
               Úradný vestník Európskej únie
            
            
               C 126/4
            
         Návrh na začatie prejudiciálneho konania, ktorý podal Gyulai Törvényszék (Maďarsko) 13. januára 2012 — HERMES Hitel és Faktor Zrt./Nemzeti Földalapkezelő Szervezet
   (Vec C-16/12)
   2012/C 126/06
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Gyulai Törvényszék
   
      Účastníci konania pred vnútroštátnym súdom
   
   
      Žalobkyňa: HERMES Hitel és Faktor Zrt.
   
      Žalovaný: Nemzeti Földalapkezelő Szervezet
   
      Prejudiciálne otázky
   
   
               1.
            
            
               Majú sa zásady právnej istoty a ochrany legitímnej dôvery, ktoré sa považujú za všeobecné zásady práva Únie, vykladať v tom zmysle, že bránia členskému štátu prijať právne normy, ktoré menia obsah zmluvy uzavretej s týmto členským štátom ako vlastníkom v neprospech druhej zmluvnej strany takým spôsobom, že predmet zmluvy sa považuje za neprevoditeľný a tým bráni druhej zmluvnej strane vykonávať práva vyplývajúce zo zmluvy?
            
         
               2.
            
            
               V prípade kladnej odpovede na prvú otázku: je vnútroštátny súd na základe zásady lojality Spoločenstva zakotvenej v článku 4 ods. 3 ZEÚ a judikatúry Súdneho dvora Európskej únie povinný neuplatniť právnu normu, ktorá stanovuje, že predmet zmluvy sa považuje za neprevoditeľný, a napriek vnútroštátnej právnej úprave ho považovať za prevoditeľný?